text: Undantakið fyri at landa makrel uttanlands verður ikki longt
text: #000001
text: Hetta hevur Dennis Holm, landsstýrismaður, gjørt av. Av tí at frystivirkini aftur taka móti makreli er ikki grundarlag fyri framhaldandi at gera frávik frá ásetingi um, at allur fiskur skal landast í Føroyum.
text: #000002
text: Fyrr í summar góvust frystivirkuni fyribils við at taka ímóti makreli, og tí kundu skipini bert landa til fiskamjølsvirki. Hetta elvdi til, at skipini komu at liggja og bíða eftir at sleppa framat at landa
text: #000003
text: Stutt fyri ólavsøku var ein broyting gjørd í kunngerð nr. 170 frá 30. desember 2019 um landing í Føroyum soleiðis, at til og við 31. august 2023 varð undantak givið frá lógarkravinum um, at øll veiða av makreli, undantikin 15 prosent, skal landast í Føroyum.
text: #000005
text: Orsøkin var, at frystivirkini fyrr í summar fyribils góvust við at taka ímóti makreli, og tí kundu skipini bert landa til fiskamjølsvirki. Hetta elvdi til, at skipini komu at liggja og bíða eftir at sleppa framat at landa. Sostatt vóru møguleikarnir at fiska makrel darvaðir av vantandi móttøkuorku á landi.
text: #000006
text: Upplýst er Fiskivinnu- og samferðslumálaráðnum, at nú eru frystivirkini aftur farin at taka ímóti makreli. Grundað á hesa støðu er ikki grundarlag fyri framhaldandi at gera frávik frá galdandi áseting um, at allur fiskur skal landast í Føroyum.
text: #000007
text: Endamálið við at krevja, at øll veiða, undantikin 15%, skal landast og avreiðast um føroyskan bryggjukant er at tryggja, at sum mest av fiski kemur upp á land í Føroyum, og á tann hátt skapar virksemi og arbeiðspláss á landi í Føroyum, og at geva virkjum á landi í Føroyum betri atgongd til rávøru.Fiskivinnu- og Samferðslumálaráðið
text: #000008
text: Toskurin hevur allatíðina verið á bankanum
text: #000011
text: Boðaðu frá eldi umborð á Tasiilaq
text: #000012
text: Heimaflotin: Eingin nýbygningur síðan 2007
text: #000013
text: Ynskja fiskimarkið út á 12 fjórðingar
text: #000014